b"\n_START_ARTICLE_\nErmita de Santa Margarida (Sant Esteve de Palautordera)\n_START_SECTION_\nArquitectura\n_START_PARAGRAPH_\nEs tracta d'un edifici religi\xc3\xb3s de paredat, arrebossat i pintat. \xc3\x89s de petites dimensions i de forma rectangular. T\xc3\xa9 una sola nau amb volta de can\xc3\xb3. Hi ha una sagristia afegida a la nau. Tamb\xc3\xa9 t\xc3\xa9 un cor senzill amb balustrada de fusta. La portada \xc3\xa9s quadrangular, a la llinda hi ha la data de construcci\xc3\xb3: 1739. Al damunt s'obre un ull de bou senzill. Corona la fa\xc3\xa7ana una espadanya senzilla amb un sol buit per a les campanes.\n_START_SECTION_\nHist\xc3\xb2ria\n_START_PARAGRAPH_\nEn el castell de Montcl\xc3\xbas hi havia una capella dedicada a Santa Margarida, que fou destru\xc3\xafda pel pas del temps, i se n'edific\xc3\xa0 una de nova a m\xc3\xa9s d'un quil\xc3\xb2metre de dist\xc3\xa0ncia vers el nord de la poblaci\xc3\xb3, al peu de la carretera, al lloc anomenat antigament el camp de la Parellada. Aquesta capella fou dedicada a la mateixa santa Margarida."